Milton Avery
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Milton Avery var en amerikansk maler som arbeidet i en stil tydelig inspirert av tysk ekspresjonisme og fransk fauvisme. Han tilbrakte store deler av sin karriere i New York hvor han fikk sitt gjennombrudd på slutten av 1920-tallet.
Averys arbeider på 1930-tallet viste fellestrekk med Ernst Ludwig Kirchner, mens han på 1940-tallet i stadig sterkere grad nærmet seg Henri Matisse. Han har blant annet blitt kalt for den «amerikanske Matisse» og i likhet med sin franske inspirasjonskilde var store, rene fargeflater det mest fremtredende kjennetegnet.Avery har i ettertid blitt anerkjent som en av USAs kolorister og som en forgrunnsfigur for den abstrakte ekspresjonismen til tross for at han selv aldri forlot det figurative aspektet i sin kunst. Hans hovedmotiver var stilleben, landskaper og portretter. Les mer i Store norske leksikon Kunst i USA